Høiåshytta

Høiåshytta ligger 236 meter over havet i turområdet Høyåsmarka rett nord for Halden, og eies av Halden Skiklubb. 

Hytta er tegnet av arkitekt Wilhelm Christian Suhrke (1863–1950). Den laftede delen ble innviet 4. januar 1903 og består av kjøkken, en stor og en liten peisestue i 1. etasje og i 2. etasje ett stort og ett lite rom pluss «vertinnens» rom. I 1909 ble hytta utvidet med et dameværelse og et herreværelse. Disse to rommene er senere omgjort til ett rom og blir til daglig kalt klubbrommet. I 1935 ble taket lagt om fra flis- til skifertak. Hytta er erklært verneverdig av Fylkeskonservatoren.Høiåshytta – en kulturarv av Einar Haugen – hos Halden Skiklubb

Det var fastboende vertinne fra 1903 til 1967 med unntak av krigsårene. Helene Bergh-Johansen, den siste vertinne på Høiås, fungerte fra 1. januar 1946.

Høiåshytta er et populært turmål for brukere av Høyåsmarka. I perioden september til påske er hytta åpen for servering.

I nærheten av hytta finnes Høiåstårnet, et utsiktstårn, og Høiåsmasten, Østfolds høyeste byggverk, som brukes til transmisjon av radio- og telefonsignaler. 

 Referanser 

 Eksterne lenker 
 Adkomst til Høiåshytta via turløyper

Kategori:Sport i Halden
Kategori:Turisthytter i Østfold
Kategori:Byggverk i Halden
Kategori:Wilhelm Christian Suhrke
Kategori:Samferdsel i Halden